**Mór Városi Önkormányzat Képviselő-testületének hatáskörében eljáró
Mór Város Polgármestere**

**52/2020. (XII.10.) önkormányzati rendelete**

**Mór város közterületein, valamint nyilvános helyein történő kötelező maszkviselésről**

Mór Városi Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében, a veszélyhelyzet idején alkalmazandó védelmi intézkedések második üteméről szóló 484/2020. (XI.10.) Korm.rendelet 27. §-ában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §** Mór város közigazgatási területén a hatodik életévét be nem töltött kiskorú, valamint az értelmi vagy pszichoszociális fogyatékossággal, illetve az autizmus spektrumzavarral élő személy kivételével mindenki köteles

a) a városi piacon,

b) az autóbusz pályaudvaron a kocsibeállások várakozási területein,

c) a városban kijelölt hivatalos autóbusz megállóhelyeken

orvosi maszkot, munkavédelmi maszkot, illetve textil vagy más anyagból készült maszkot olyan módon viselni, hogy az orrot és a szájat folyamatosan elfedje.

**2. §** (1) E rendelet rendelkezéseit 2021. január 11-ig lehet alkalmazni.

(2) Ez a rendelet 2020. december 12-én lép hatályba.

 Fenyves Péter Dr. Taba Nikoletta

 polgármester aljegyző

Záradék:

A rendeletet 2020. december 10. napján kihirdettem.

 Dr. Taba Nikoletta

 aljegyző